Michael Felix Dunal

Felix Dunal, nomine pleno Michel-Félix Dunal (Montepessulani die 24 Octobris 1789 natus; ibidem mortuus die 29 Iulii 1856 fuit botanista et professor historiae naturalis apud universitatem Montispessulanensem.

Filius argentarii, iam iuvenis se ad medicinam botanicamque dedicavit. Universitatem urbis nativae frequentavit. Ibi gradum doctoris anno 1813 ascendit dissertationis gratia cuius titulus fuit Histoire naturelle, médicale et économique des Solanum. Discipulus fuit Augustini Pyrami de Candolle, quo ab universitate absente ipse cathedram naturalis historiae ad interim tenebat, et mox suo iure succedit: quo officio usque ad mortem functus est. Director factus est iam anno 1819 horti botanici Monspeliensis. Labores suos de solanaceis refecit in forma commentationis longae ad magnum opus cuius titulus est Prodromus systematis naturalis regni vegetabilis a praeceptore Augustino inceptum, a discipulo Alphonso de Candolle perfectum.

 Scripta 
 1813 : Histoire naturelle, médicale et économique des Solanum et des genres qui ont été confondus avec eux. Lutetiae: Koenig, 1813 
 1842 : Éloge historique de A.-P. de Candolle. Montepessulani 
 1852 : "Solanaceae" in A. de Candolle, Prodromus systematis naturalis regni vegetabilis vol. 13 fasc. 1 (Lutetiae: Masson, 1852) p. 428

 Notae 

 Nexus externi 

 "Michel - Félix Dunal (24-10-1789 | 29-7-1856)" apud Academiam Scientiarum Artiumque Montispessulanensem

Categoria:Nati 1789
Categoria:Mortui 1856
Categoria:Botanistae Franciae
Categoria:Professores Universitatis Montispessulani
Categoria:Solanologi